|  |  |
| --- | --- |
| პროგრამის სახელწოდება  (ქართულად და ინგლისურად) | მუსიკოლოგია / Musicology |
| მისანიჭებელი კვალიფიკაცია (ქართულად და ინგლისურად) | ჰუმანიტარულ მეცნიერებათა მაგისტრი მუსიკოლოგიაში / Master of Arts (MA) in Musicology  ჰუმანიტარულ მეცნიერებათა მაგისტრი ეთნომუსიკოლოგიაში / Master of Arts (MA) in Ethnomusicology  ჰუმანიტარულ მეცნიერებათა მაგისტრი საეკლესიო მუსიკაში / Master of Arts (MA) in Church Music |
| პროგრამის მოცულობა  კრედიტებით და მათი  განაწილება | 120 |
| სწავლების ენა | ქართული |
| პროგრამის  ხელმძღვანელი/თანახელმძღვანელი | |  | | --- | | ასოცირებული პროფესორი მარიკა ნადარეიშვილი  პროფესორი მარინა ქავთარაძე  ასოცირებული პროფესორი თამარ ჩხეიძე  პროფესორი ნატალია ზუმბაძე | |  | |
| პროგრამაზე დაშვების  წინაპირობა | მუსიკოლოგიის სამაგისტრო პროგრამაზე დაშვების წინაპირობაა:   1. ა) ბაკალავრის აკადემიური ხარისხი მუსიკის სფეროში,   ბ) ხელოვნების, ჰუმანიტარული ან სოციალური მეცნიერებების ბაკალავრის აკადემიური ხარისხი დამატებითი სპეციალობით მუსიკის დარგში;   1. შიდასაკონსერვატორიო გამოცდა სპეციალობაში; 2. ერთიანი სამაგისტრო გამოცდა; 3. ინგლისური ენის B1 დონეზე ცოდნის დადასტურება გამოცდით ან შესაბამისი დოკუმენტით. |
| საგანმანათლებლო პროგრამის  მიზანი | პროგრამის მიზანია მოამზადოს პროფესიონალი მუსიკოლოგი-მკვლევარი, რომელსაც შეუძლია მუსიკის ისტორიის/ მუსიკის თეორიის/ ეთნომუსიკოლოგიის/ საეკლესიო მუსიკის მიმართულებით, სამეცნიერო და შემოქმედებითი პრაქტიკის ინტერაქციაზე დაყრდნობით, კვლევის თანამედროვე მეთოდების გამოყენებით, სამუსიკო ხელოვნების სხვადასხვა პროცესის გაანალიზება და კრიტიკულად შეფასება ეროვნული და მსოფლიო მუსიკის კონტექსტში, კვლევითი/შემოქმედებითი პროექტების ინიცირება და დამოუკიდებლად განხორციელება.  პროგრამა ითვალისწინებს სტუდენტთა პროფესიულ სპეციალიზაციას, რაც, ერთი მხრივ, განაპირობებს ბაკალავრიატში შეძენილი ცოდნის გაღრმავებას, მეორე მხრივ კი - სასწავლო პროცესში სამეცნიერო-კვლევითი და შემოქმედებითი კომპონენტის წილის მნიშვნელოვან გაზრდას, სტუდენტისთვის სამეცნიერო კვლევის უნარ-ჩვევების სრულყოფას.  პროგრამა შედგება მოდულებისგან: მუსიკის ისტორია, მუსიკის თეორია, საეკლესიო მუსიკა, ეთნომუსიკოლოგია.  პროგრამის სტრუქტურა:   1. ყველა მოდულისთვის საერთო სავალდებულო სასწავლო კურსები - 40 კრედიტი; 2. მოდულებისთვის სავალდებულო სასწავლო კურსები:   მოდულები „მუსიკის ისტორია, მუსიკის თეორია“ და „საეკლესიო მუსიკა“ – 60 კრ., ამათგან 30 კრ. სამაგისტრო ნაშრომი;  მოდული „ეთნომუსიკოლოგია“ - 64 კრ, ამათგან 30 კრ. სამაგისტრო ნაშრომი;   1. არჩევითი სასწავლო კურსები:   მოდულებისთვის „მუსიკის ისტორია, მუსიკის თეორია“ და „საეკლესიო მუსიკა“ – 20 კრ.  მოდულისთვის „ეთნომუსიკოლოგია“ - 16 კრ.  სტუდენტს შეუძლია სასურველი სასწავლო კურსების არჩევა როგორც პროგრამით გათვალისწინებული არჩევითი სასწავლო კურსებიდან, ისე მომიჯნავე მოდულის სავალდებულო დისციპლინებიდან ან სხვა სამაგისტრო პროგრამის სასწავლო კურსებიდან. |
| სწავლის შედეგები | **ცოდნა და გაცნობიერება**   * საფუძვლიანად და სიღრმისეულად ფლობს და კრიტიკულად იაზრებს მუსიკალური ხელოვნების თეორიასა და პრაქტიკაში დამკვიდრებულ მიდგომებს, აცნობიერებს თეორიასა და პრაქტიკას შორის კავშირის მნიშვნელობას როგორც მუსიკოლოგიურ, ისე ზოგადკულტურულ, ინტერდისციპლინურ კონტექსტში. * იცნობს სპეციალობის შესაბამის, სამეცნიერო და გამოყენებითი კვლევის თანამედროვე მეთოდებს. * სიღრმისეულად იცნობს მუსიკის ისტორიის, მუსიკის თეორიის, საეკლესიო მუსიკისა და ეთნომუსიკოლოგიის რესურსებს (მათ შორის, ახალს) და მათზე მუშაობის ფორმებს, ინფორმაციის მენეჯმენტის სისტემებს.   **მუსიკის ისტორია, მუსიკის თეორია**:  სიღრმისეულად და სისტემურად იცნობს და კრიტიკულად აანალიზებს პროფესიული მუსიკალური ხელოვნების მნიშვნელოვან ისტორიულ ფაქტებსა და მოვლენებს, ცალკეული მუსიკალური სტილის სოციალურ-კულტურულ კონტექსტს, მუსიკალური ჟანრებისა და ფორმების, საკომპოზიციო ტექნიკის, მუსიკალური ენისა და საშემსრულებლო პრაქტიკის თავისებურებებს, ახდენს მათ ინტერპრეტაციასა და ანალიზს, გამოკვეთს მათ გავლენას თანამედროვეობაზე სხვადასხვა კონტექსტში სფეროს ტრადიციულ მიდგომებსა და უახლეს მიღწევებზე დაყრდნობით.  **საეკლესიო მუსიკა:**  სიღრმისეულად და სისტემურად იცნობს და კრიტიკულად აანალიზებს საეკლესიო გალობის ისტორიისა და თეორიის, ქართული ტრადიციული მუსიკის თეორიის პრობლემებს, ლიტურგიკის და ჰიმნოგრაფიის განვითარების ძირითად ტენდენციებსა და თეორიებს, სამუსიკო დამწერლობის სისტემებს, კოდიკოლოგიის პრობლემატიკას, განვითარების ეტაპებს.  **ეთნომუსიკოლოგია:**  სიღრმისეულად და სისტემურად იცნობს მსოფლიოს ხალხთა ტრადიციული მუსიკის ძირითად ასპექტებს; ფლობს და კრიტიკულად იაზრებს ქართული ტრადიციული მუსიკის მაიდენტიფიცირებელ თვისებებს და შესრულების თავისებურებებს მსოფლიოს ხალხთა მუსიკალური კულტურის კონტექსტში, ეთნომუსიკოლოგიის თანამედროვე თეორიებისა და პრაქტიკული ცოდნის (სიმღერისა და საკრავებზე დაკვრის) საფუძველზე; ფლობს საველე მუშაობის მეთოდებს.  **უნარები**   * დამოუკიდებლად აგროვებს, განსაზღვრავს, კრიტიკულად აანალიზებს, ინტერპრეტირებს და არგუმენტირებულად ასაბუთებს იდეებს მუსიკალური ხელოვნების სხვადასხვა მხატვრულ-შემოქმედებით ფენომენთან მიმართებით. * დამოუკიდებლად გეგმავს და ანხორციელებს კვლევით/პრაქტიკულ საქმიანობას ინდივიდუალურად და ჯგუფურად, მუსიკოლოგიის დარგის სხვადასხვა მიდგომისა და მეთოდის გამოყენებით, შედეგებს წარადგენს აკადემიურ, პროფესიულ და ფართო საზოგადოებასთან, სამეცნიერო ეთიკის ნორმების დაცვით. * არგუმენტირებულად და კრიტიკულად აფასებს საკუთარ და სხვის კვლევას / პრაქტიკულ საქმიანობას, გამოავლენს პრობლემებს და ადგენს მათი გადაჭრის გზებს პროფესიული ეთიკის პრინციპების დაცვით და გლობალიზაციის გამოწვევების გათვალისწინებით.   **მუსიკის ისტორია, მუსიკის თეორია:**  კომპლექსურად და კრიტიკულად აანალიზებს ახალი და უახლესი პერიოდის ევროპულ და აზიური ქვეყნების თანამედროვე მუსიკალურ ხელოვნებაში მიმდინარე პროცესებს და თეორიულ ასპექტებს, მუსიკოლოგიის სხვადასხვა მიდგომისა და მეთოდის გამოყენებით.  **საეკლესიო მუსიკა:**  რელევანტური მეთოდების გამოყენებით კომპლექსურად და კრიტიკულად აანალიზებს სხვადასხვა ადგილობრივი ტრადიციის ქრისტიანულ საგალობლებს და ქართული ტრადიციული მუსიკის ნიმუშებს. აღწერს და ხსნის კოდიკოლოგიის პროცესს, დამოუკიდებლად იკვლევს ნევმირებულ ხელნაწერებს.  **ეთნომუსიკოლოგია:**  კომპლექსურად და კრიტიკულად აანალიზებს ეთნომუსიკოლოგიის თანამედროვე პრობლემებს, მსოფლიოს სხვადასხვა ქვეყნის ტრადიციული მუსიკის ნიმუშებს, პირველად და მეორეულ ქართულ სასიმღერო ფოლკლორს, ხალხური საკრავიერი მუსიკის საკითხებს, ტრადიციულად ასრულებს (მღერის და უკრავს) საქართველოს კუთხეების სხვადასხვა ჟანრის ნიმუშებს, წარმართავს საველე მუშაობას.  **პასუხისმგებლობა და ავტონომიურობა**   * სტრატეგიულად გეგმავს სასწავლო პროცესს. პროფესიული და ეთიკური პასუხისმგებლობით წარმართავს საკუთარ საქმიანობას. * პროგრამის ფარგლებში მომზადებული კვლევითი/პრატიკული პროექტით შეაქვს გარკვეული წვლილი მუსიკოლოგიის დარგის განვითარებაში. |
| სწავლება-სწავლის მეთოდები | სამაგისტორო პროგრამის განხორციელების აუცილებელი პირობაა თეორიული და შემოქმედებითი/პრაქტიკული სწავლების მეთოდების ორგანული ინტეგრაცია, სტუდენტის ინდივიდუალური პოტენციალის, ანალიტიკური უნარ-ჩვევების განვითარება სამუსიკო ხელოვნების მუსიკოლოგიის შესაბამისი დარგის სპეციფიკის გათვალისწინებით.  გამოიყენება სწავლების შემდეგი მეთოდები: ლექცია/სემინარი, ინტერაქციული სწავლება, წიგნზე მუშაობა, დისკუსია, ინდივიდუალური და გუნდური მუშაობა, „ღია წიგნის“, შემთხვევის ანალიზი, კოლეგის შეფასება, პრობლემაზე დაფუძნებული სწავლება, დემონსტრირებისა და პრაქტიკული მეთოდი და სხვ. |
| შეფასების სისტემა | მუსიკოლოგიის სამაგისტრო საგანმანათლებლო პროგრამის სასწავლო კომპონენტში სტუდენტის სწავლის შედეგის მიღწევის დონის შეფასება მოიცავს შუალედურ (ერთჯერად ან მრავალჯერად) და დასკვნით შეფასებას, რომელთა ჯამი წარმოადგენს საბოლოო შეფასებას (100 ქულა).  შეფასების თითოეულ ფორმასა და კომპონენტს შეფასების საერთო ქულიდან (100 ქულა) განსაზღვრული აქვს ხვედრითი წილი საბოლოო შეფასებაში, რაც განსაზღვრულია შესაბამის სილაბუსში და ეცნობება სტუდენტს სასწავლო სემესტრის დასაწყისში. ასევე, სტუდენტის შუალედური და დასკვნითი შეფასების კომპეტენციის მინიმალური ზღვარის ხვედრითი წილი განსაზღვრულია კონკრეტულ სილაბუსში და ეცნობება სტუდენტს სასწავლო სემესტრის დასაწყისში.  კანონით გათვალისწინებული შეფასების სისტემა ითვალისწინებს ხუთი სახის დადებით შეფასებას:  (A) ფრიადი – შეფასების 91-100 ქულა;  (B) ძალიან კარგი – მაქსიმალური შეფასების 81-90 ქულა;  (C) კარგი – მაქსიმალური შეფასების 71-80 ქულა;  (D) დამაკმაყოფილებელი – მაქსიმალური შეფასების 61-70 ქულა;  (E) საკმარისი – მაქსიმალური შეფასების 51-60 ქულა  ორი სახის უარყოფით შეფასებას:  (FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;  (F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.  მუსიკოლოგიის სამაგისტრო პროგრამის სასწავლო კომპონენტში, FX-ის მიღების შემთხვევაში დამატებითი გამოცდა დაინიშნება დასკვნითი გამოცდის შედეგების გამოცხადებიდან არანაკლებ 5 კალენდარულ დღეში.  სტუდენტის მიერ დამატებით გამოცდაზე მიღებულ შეფასებას არ ემატება დასკვნით შეფასებაში მიღებული ქულათა რაოდენობა. დამატებით გამოცდაზე მიღებული შეფასება არის დასკვნითი შეფასება და აისახება საგანმანათლებლო პროგრამის სასწავლო კომპონენტის საბოლოო შეფასებაში.  დამატებით გამოცდაზე მიღებული შეფასების გათვალისწინებით საგანმანათლებლო კომპონენტის საბოლოო შეფასებაში 0-50 ქულის მიღების შემთხვევაში, სტუდენტს უფორმდება შეფასება F-0 ქულა. |
| დასაქმების სფეროები | პროგრამის დამთავრების შემდეგ, კურსდამთავრებულს შეუძლია იმუშაოს განათლების, კულტურის, მეცნიერების, მედიის, შემოქმედებითი ინდუსტრიის სფეროებში, საჯარო, არასამთავრობო ან კერძო სექტორში; დამოუკიდებლად განახორციელოს სამეცნიერო კვლევა, საგანმანათლებლო, კულტურული და სხვა პროექტები. |
| სწავლის საფასური | 3000 ლარი |
| პროგრამის  განხორციელებისათვის საჭირო  ადამიანური და მატერიალური  რესურსი | პროგრამის განხორციელება უზრუნველყოფილია აუცილებელი ადამიანური და მატერიალური რესურსით, სტუდენტებისათვის ხელმისაწვდომია სხვადასხვა გაცვლითი პროგრამა (Erasmus+ და სხვ.), სახელობითი სტიპენდიები.  პროგრამის განსახორციელებლად კონსერვატორიას გააჩნია პრაქტიკული და სამეცნიერო–კვლევითი მუშაობის შესაბამისი მატერიალურ-ტექნიკური ბაზა: სათანადოდ მომზადებული სასწავლო აუდიტორიები; სტუდენტთა განკარგულებაშია თსკ ბიბლიოთეკა (ბიბლიოთეკის წიგნადი და სანოტო ფონდები, აუდიო-ვიდეოთეკა, ელექტრონული ბაზები, ინტერნეტში ჩართული კომპიუტერები; ეთნომუსიკოლოგიის, საეკლესიო მუსიკის ლაბორატორიებისა და  ტმკსც-ის ბიბლიოთეკები, სადაც ინახება როგორც სამეცნიერო-მეთოდური ლიტერატურა, ასევე სწავლებისა და კვლევის პროცესისათვის საჭირო ელექტრონული რესურსი; კონსერვატორიის სამენოვანი ელექტრონული  რეფერირებადი,  რეცენზირებადი სამეცნიერო ჟურნალი ქესჟ  „მუსიკოლოგია და კულტუროლოგია“  <https://gesj.internet-academy.org.ge/ge/title_ge.php?b_sec=&section_l=muz>     ბიბლიოთეკა სთავაზობს შემდეგ სერვისებს:  ●             ელექტრონული კატალოგი - <http://conservatoire.library.ac.ge/>  ●             ელექტრონული ბიბლიოთეკა - <http://dspace.tsc.edu.ge/>  ●             აუდიო ბიბლიოთეკა  ●             ელექტრონული ბაზები და ჟურნალები (Cambridge Companions, JStore Music Collection, Ebrary  Collection, Scopus, Science direct და სხვ.);  ●             ელექტრონული დაჯავშნის სერვისი  ●             ბიბლიოთეკათშორისი აბონიმენტი  მუსიკოლოგიის სამაგისტრო საგანმანათლებლო პროგრამა ხორციელდება შესაბამისი კვალიფიკაციის მქონე აკადემიური და მოწვეული პერსონალის მიერ:  **პროფესორები:** მარინა ქავთარაძე, ქეთევან ბოლაშვილი, ნატალია ზუმბაძე, ლეილა მარუაშვილი, რუსუდან წურწუმია (პროფესორ-ემერიტუსი)  **ასოცირებული პროფესორები:** მარიკა ნადარეიშვილი, თამარ ჩხეიძე, ეკა ონიანი, მაია სიგუა, ოთარ კაპანაძე, მაკა ვირსალაძე, ნანა შარიქაძე, მაია ტაბლიაშვილი, ეკა ჭაბაშვილი, რუსუდან თაბაგარი  **მოწვეული მასწავლებლები:** ნანა კაცია, მაია მეტრეველი, ია ღადუა, თეონა რუხაძე, ნინო ღამბაშიძე, მაგდა სუხიაშვილი, ეკატერინე ყაზარაშვილი, ნია ბარაბაძე, გიორგი ალიმბარაშვილი |
| პროგრამის ფინანსური  უზრუნველყოფა | იხ. დანართი |
| დამატებითი ინფორმაცია  (საჭიროების შემთხვევაში) | ----- |